cyanic-selkie/wikianc huggingface dataset:
Пензиски систем
Институции на новиот пензиски систем
Во 2009 година, во Македонија имало вкупно 278 463 корисници на пензии, а во јули 2020 година тој број се зголемил на 324 893. Најголем дел од пензионерите (215 450 или 66,3%) биле корисници на старосни пензии при што просечната пензија изнесувала 15 412 денари. Во 2020 година, вкупните расходи на Фондот за ПИОМ изнесувале 77,34 милијарди денари, а од нив 31,4 милијарди (40,6%) се финансирале од централниот буџет на државата.
На крајот од 2014 година, во двете пензиски друштва во Македонија, КБ Прво пензиско друштво и НЛБ Нов пензиски фонд, членувале вкупно 373.000 осигуреници, кои во овие два фонда имале заштедено 537 милиони евра. Дополнително, 20.000 осигуреници членувале и во третиот, доброволен пензиски столб. Во 2018 година, стапката на придонесот за пензиско и инвалидско осигурување се зголемила од 18% на 18,4%, а во 2019 година на 18,8%.
Од нивната појава, приватните пензиски фондови бележеле висок раст на средствата: така, од 2009 до 2015 година, средствата на пензиските фондови растеле со просечна годишна стапка од 36,1%. Како последица на тоа, во средината на 2016 година, вкупните средства на приватните пензиски фондови достигнале 43,7 милијарди денари, односно 710 милиони евра, што претставувало учество од 7,5% во македонскиот БДП. Притоа, од нив, дури 98% биле средства на задолжителните приватни пензиски фондови, а само 2% отпаѓале на доброволните фондови. Номиналниот принос што го оствариле пензиските фондови од основањето до средината на 2016 година изнесувал 5,4% на задолжителните и 5,8% на доброволните пензиски фондови, додека реалниот принос изнесувал 3,4% и 4,2%, соодветно. Во средината на 2016 година, бројот на членовите во вториот пензиски столб зинесувал над 400.000, т.е. 42% од активното население во Македонија, додека во доброволните пензиски фондови учествувале над 22.000 лица.
Во 2018 година била направена промена на законските услови за членување во приватните пензиски друштва со што во 2019 година на 24 700 осигуреници им престанало членството во вториот пензиски столб и тие биле префлрени во првиот столб.
Во 2019 година, вториот пензиски столб го сочинувале три друштва за управување со пензиските фондови: Сава пензиско друштво, КБ Прво пензиско друштво и Триглав пензиско друштво. На 30 ноември 2019 година, вкупниот број членови во приватните пензиски друштва изнесувал 507 439. Притоа, вредноста на нето-средствата во задолжителните пензиски фондови (вториот столб) изнесувале 74 8989 милијарди денари (околу 1,22 милијарди евра). На тој начин, нето-средствата на приватните пензиски фондови претставувале 10,8% од вкупните средства на финансиските институции во Македонија. Во структурата на средствата на пензиските фондови доминирале инвестициите во домашни обврзници чие учество изнесувало 54,82% кај Сава пензиски фонд, 61,21% кај Прв отворен задолжителен пензиски фонд и 88,06% кај Триглав отворен задолжителен пензиски фонд. Истовремено, во Македонија функционирале и два доброволни пензиски фонда: Сава пензија плус и КБ Прв отворен доброволен пензиски фонд. На 30 ноември 2019 година, вкупно 24 998 лица членувале во доброволните пензиски фондови чии нето-средства изнесувале 1,91 милијарда денари (31,07 милиони евра).
Димитар Наковски
Димитар Киров Наковски ( во —  во ) — македонски партизан, борец за слобода на Македонија и учесник во НОВ.
Животопис
Одраснал во сиромашно семејство. Татко му бил ѕидарски работник, кој за да го прехрани своето семејство одел на работа ѕидајќи во градот Кратово и блиските и подалечни села, но не секогаш наоѓал работа. Димитар по завршувањето на основното четиригодишно училиште во родното место, немајќи средства за натамошно школување, татко му, го дал на изучување шивачки занает. Кога поодраснал работел како калфа кај приватни мајстори за минимална дневница. За време на окупацијата, окупаторските власти го мобилизирале да служи во бугарската војска. Со ослободувањето на Кратово и околината, тој пристапил во Месната команда во Кратово, а подоцна во редовите на Седумнаесеттатa македонска ударна бригада. Земал учество во борбите до конечното ослободување на Македонија. Загинал во борбите со остатоците од балистичките банди на 30 декември 1944 година во околината на Гнилане.
Зумрете Јакупи
Зумрете Јакупи (р. во ) — македонски професор и поранешен пратеник во Собранието на Македонија од редовите на ДУИ.
Животопис
Зумрете Јакупи завршила високо образование и Виша медицинска школа. Магистер е по здравствен менаџмент на Универзитетот МИТ од Скопје и е член на ДУИ.
1092
1092 (Римски бројки) — престапна година според општоприфатениот календар. Тоа била 1092 година од новата ера, 92. од вториот милениум, 92. од XI век и трета од 1090-тите.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6600 и 6601 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5842 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4852 и 4853 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1845.
Јосиф II (Свето Римско Царство)
Јосиф II (Joseph Benedikt Anton Michael Adam, роден на во  — починал на  во ) — владетел од Хабсбуршката династија како цар на Светото Римско Царство и надвојвода од Австрија (1765-1790), крал на Хрватска, крал на Бохемија и крал на Унгарија (1780–1790).
Рани години
Јосиф II е роден во Виена како прв син на Марија Терезија, со која заедно управувал со Хабсбуршката Монархија и Франц I.
Совладетел
По смртта на неговиот татко Франц I, кој бил избран за цар на Светото Римско Царство, Јосиф II заедно со својата мајка управувал со австриските територии на Хабсбуршката Монархија. Времето на нивното заедничко управување било опфатено со големи реформи, кои започнале со Седумгодишната војна. Во овој период во Западна Европа започнале да излегуваат просветителските идеи на француската филозофија од XVIII век. Просветителството добило на популарност во литературата но навлегло и меѓу владините кругови во Австрија. И покрај конзервативните ставови на Марија Терезија, Јосиф II застанал на чело на ова движење кое довело до олеснување на положбата на селаните, зацврстување на државната власт на штета на феудалните елементи и довело до распушање на редот на Језуитите. И покрај искрената љубов кон својата мајка, Јосиф во практика најдобрите години од својот живот ги поминал во тивка борба со неа, но имало примери и кога конфликтите значително се заострувале.
Самостоен владетел
Дури по смртта на својата мајка во 1780 година, Јосиф станал целосно слободен за даги оствари своите реформски планови. Неговата цел претставувала идејата за воведување на просветен апсолутизам. Јосиф бил исклучително активен човек. Неговите безбројни патувања не претставувале триумфални прошетки низ неговите територии туку преку нив сакал да воспостави контрола. Јосиф продолжил да ја следи старата австриска традиција на зацврстување на внатрешната и надворешната моќ на државата преку бирократска централизација, обединување на на монархијата и послушност на црквата. Јозеф II овозможил гласно дискутирање на тековните прашања во печатот како и отворена критика кон активностите на монархот (Закон за печатот од 11 јуни 1781 година).
Религиозна политика
На 13 октомври 1781 година Јосиф II издал едикт наречен „Едикт за верска толеранција меѓу христијанските религии“. Преку овој едикт, Јосиф ги затворил оние манастири и монашки ордени кои не го поддржувале народното просветителство. Црквата станала во голема мера зависна од државата и врските со Римската курија значително биле ограничени. Народното образование било ставено под контрола на државата. Католичката црква останала доминантна во Хабсбуршките територии, но следбениците на православието, лутеранството и калвинизмот добиле еднакви граѓански права. Од 1782 година било дозволено правото на избор на вероисповед.
Селска реформа
Преку своите реформи, Јосиф започнал напорна борба против феудализмот. Укинувањето на привилегиите на магнатите и аристократијата и воспоставување на еднаквост за сите граѓани пред законот претставувале главна задача на Јосиф II. Неговите службеници во дворот ги признавал единствено како сталеж кој требал да му служи. Хабсбуршката Монархија најпрвин го укинала кметството во Бохемија (1 ноември 1781 година), а потоа и во другите провинции. . Неговата политика предизвикала општо незадоволство меѓу аристократијата. Феудалните слоеви правеле секакви обиди да ги забават реформите. Посетата на папата Пиј VI требала да предизвика омекнување на неговите ставови кон реформите, но истото не се случило.
Последни години
Преку Руско-турска војна Јосиф II сметал дека ќе го подигне својот авторит. За таа цел тој помогнал на Русија во војната со сите сили, застанувајќи на чело на војската. По првичните воените неуспеси Јосиф смртноносно се разболел во време на походот и бил принуден да се врати во Виена каде починал на 20 февруари 1790 година, кога умира.
Семејство
Првиот брак на Јосиф II бил склучен во 1760 година со внуката на Луј XV, Изабела Пармска (1741-1763), исклучително интелигентна и остроумна, но со мрачен карактер. Од овој брак се родило едно дете:
По смртта на Изабела Пармска, Јосиф во 1765 година се оженил за Марија Јосиф Баварска (1739-1767). Таа починала по две години од сипаница. Со ова, Јосиф не оставил свои наследници, додека негов наследник станал неговиот брат Леополд II.
Мирослав Стојановски
Мирослав Стојановски (р. 10 јули 1959, Скопје) е македонски воен генерал, осми началник на Генералштабот на АРМ (2005-2011).
Животопис
Генералот Стојановски е роден на 10 јули 1959 година, во Скопје. Тој е оженет е со Маргарета Стојановска, со која има три деца.
Лоара
Лоара (Loire) — најдолга река во Франција. Извира меѓу вулканските врвови на Севените, на југоисточниот раб на Централниот Масив. Нејзиниот извор е оддалечен само 160 км од Средоземното Море и утоката на Рона. Почнувајќи го својот тек а север, по должината на повеќе разделени вдлабнатини во рамките на масивот, Лоара потоа кривули низ централна Франција по должината на плитка долина со стрмни падини. Реката свртува кон запад во близина на градот Орлеан, минувајќи покрај градовите Тур и Анже. Под градот Нант, Лоара се проширува во естуар и кај Сен Назер се влева во Бискајскиот Залив. Текот на оваа река е многу неправилен, а делови од средниот тек, со препреки од повеќе песочни ади, во текот на летото пресушуваат. Наесен и напролет обилните врнежи дожд предизвикуваат поплави, што особено важи за долниот тек на реката.
Свет грал
Во христијанската митологија Светиот грал е чинија, чаша или друг сад, од кој пиел Исус Христос во време на Тајната вечера. Друга верзија е дека Јосиф од Ариматеја ги собрал последните капки крв од телото на Исус кога Бил погребaн, и самиот Грал го однел во Велика Британија, каде бил долго време чуван. Во сооднос на ова, се смета дека гралот ја поседува моќта да лекува различни болести или повреди. Темата за барањето на Светиот Грал е приклучена во митовите за кралот Артур.
Марта
Марта од Витанија се споменува во Светите евангелијата по Лука и Јован. Таа живеела во селото Витанија, во близина на Ерусалим, заедно со нејзиниот брат Лазар и нејзината сестра Марија. Таа била сведок на воскреснувањето на нејзиниот брат Лазар од страна на Исус Христос.
Хогштеде
Хогштеде (до 1968 година: Хогштеде-Батхорн; Hoogstede) — општина во округот Грофовија Бентхајм, во сојузната покраина Долна Саксонија, Германија.
Местоположба
Хогштеде се наоѓа северозападно од Нордхорн на границата со Холандија. Реката Фехте тече низ местото, а притоката Ле се влива во местото.
Општински единици
Општината Хогштеде се состои од следниве единици:
Авраам
Авраам (хебрејски: אַבְרָהָם, Avraham; арапски ابراهيم, Ibrāhīm), роден Аврам — првиот патријарх во Стариот завет, кој е роден во Ур, по долниот тек на реката Еуфрат. Кога му се јавил на деведесет и деветгодишниот Аврам и склучил завет со него, Бог му кажал дека отсега па понатаму тој ќе се вика Авраам, а жена му го добила името Сара наместо дотогашното Сараја.
Заедно со својот татко, Тара и Лот го напуштиле тогашното Вавилонско Царство и се населиле во Харан помеѓу реките Тигар и Еуфрат (блиску до денешната граница помеѓу Сирија и Турција). По смртта на својот татко, по совет на Господ Аврам го продолжил ,,делото“. Продолжил кон југ: ја преминал Хананската земја до Сихем, потоа престигнал до планината помеѓу Ветил и Гај и навлегол во пустината Негев. Во тоа време Аврам и Лот имале големи стада добиток. Биле прилично богати, но богатство од таков тип било несигурно. Доколку настанало глад помеѓу народот, богатството им “исчезнувало“. Затоа, по некое време тој отишол во Египет каде како своја сестра тој ја претставил жена си Сара бидејќи му било страв од фараонот дека ќе го убие поради нејзината убавина со која би сакал да му ја одземе. Фараонот навистина го привлекла убавината на Сара, ја однел во својот дом и како замена за Сара, на Аврам му дал некои скапоцености. Но Бог го казнил и неговиот двор бил обземен со болести со кое фараонот ја раскрил измамата на Аврам, му ја вратил повторно Сара и повторно го испратил на пат. Блиску до Ветил, Аврам му кажал на Лот дека поседува голем имот. Затоа му предложил да се разделат и му предложил на Лот да избере на која страна би тргнал. Лот се насочил кон долината на реката Јордан во Содом. Аврам пак во Хеврон каде тој добил голема власт и влијание врз војните помеѓу царствата на исток и царствата на запад.
Епитет
Живи епитети
Живи епитети се нарекуваат оние епитети со кои се постигнува силен поетски ефект. Тие се разликуваат од другите епитети по тоа што не се таму единствено да го опишат простиот надворешен изглед на именките, туку да придонесат кон поголема сликовитост. Затоа уште се нарекуваат и украсни епитети. Мора да постои некаква сличност помеѓу живиот епитет и реалните особини на именката (оригиналниот мртов епитет).
Авраам
До тој момент Аврам немал законски наследник, туку само еден роб, роден во неговиот дом — Елиезер. Но Бог му се јавил на сон и му кажал дека ќе добие свои потомци и дека по 400 години тие потомци ќе ги владеат земјите помеѓу Египет и Еуфрат. Така, Египќанката Агара, му родила син Исмаил. По тринаесет години Господ му обеќал на веќе деведесет и деветгодишниот Аврам да го исполни својот оброк и да го дари со законско потомство, но со услов сите машки чеда да бидат обрежани како знак за тој оброк. Така подоцна Аврам бил известен дека Сара ќе му роди дете, иако до тогаш таа не можела да има дете. Бог наредил на Аврам да Му го принесе во жртва својот син Исак. Аврам само што се подготвувал за извршување на заповета која Му била дадена од Бог му се јавил Ангел и му рекол да не ја подигнува својата рака врз момчето туку да заколе еден овен. По ова, Сара починала и Аврам се оженил за Хетура, која му родила уште шест сина.
Епитет
Живи епитети
Пр.
Авраам
Аврам и неговите браќа се опишани во Стариот завет. Според многу иследувачи, сè уште е спорно времето во кое живет Аврам, односно дали во 15 век п.н.е. или 21 век п.н.е. Во исламот, Аврам е познат како Ибрахим.
Епитет
Мртви епитети
Кога велиме за јаболкото дека е црвено, наместо крваво, сме употребиле т.н. мртов епитет. Познати се уште и како прозни епитети поради фактот што почесто ги наоѓаме во прозата отколку во поезијата. Овој вид на епитети се претставени со вообичаени чести придавки. Овие епитети се употребуваат само за да се даде прост опис на именката, без да се добие некој друг посилен емоционален ефект.
Авраам
Поврзано
Категорија:
Епитет
Мртви епитети
Пр.
Постојани епитети
Покрај овие два вида на епитети постојат уште итн. постојани епитети. Тие се нарекуваат постојани зашто многу често, скоро секогаш ги среќаваме во литературата, со соодветната именка. Затоа уште се наречени и „клиширани“ епитети. Најчесто ги среќаваме во народната поезија.
Пр.
Георги Мартињук
Георги Јаковлевич Мартињук се родил на 3 март 1940 година, а починал на 13 февруари 2014 година. Тој бил руски филмски и театарски глумец.
Биографија
Тој се родил во Оренбург во 1940 година и дипломирал на Руската академија за театарска уметност во 1962 година. Во 2003 година го именувале за Народен уметник на Русија.
Личен живот
Тој бил во брак со глумицата Валентина Маркова сè до неговата смрт. Починал на 3 февруари 2014 година во Москва по долго боледување на 73-годишна возраст.
Битка кај Кисинген
Битка кај Кисинген — битка меѓу баварските и пруските трупи на 10 јули 1866 година за време на Австро-пруската војна во и околу градот Кисинген (денес: Бад Кисинген) во Баварија. Беше дел од походот на Мајна и заврши со победа на Прусија.
Куќа на Партенија Зографски (Галичник)
Куќа на Партенија Зографски ― поранешна и родна куќа на македонскиот учебникар, филолог, фолклорист, митрополитот Партенија Зографски. Градбата била заведена како културно наследство на Македонија.
Неферин
Неферин (Neverin) — општина во округот Мекленбуршка Езерска Област, во Мекленбург-Западна Померанија, Германија. Општината претставува административно седиште на истоимената општинска заедница.
Ристе Миладинов
Ристе Миладинов (1783 — 1830) — грнчар од Струга и татко на Константин и Димитар Миладинови. Роден е во голобрдското село Стеблево, денес во Албанија. Негова сопруга била Султана. Тој имал осум деца од кои шест синови и две ќерки. Ќерките му се викале Ана и Крста; а Константин, Димитар и Наум биле само три од неговите синови. Останатите три негови синови се викале Тане, Мате и Апостол. Тие биле едно сиромашно семејство, но сепак таткото Ристе и неговата сопруга Султана Миладинови биле многу горди на нивните деца особено на нивните два сина Димитар (Струга, 1810 - Цариград, 23 јануари 1862) и Константин (Струга, 1830 - Цариград, 18 јануари 1862). Миладинови кој заедно издале Зборник кој се состоел од 600 македонски песни и 77 на бугарски јазик кои биле дополнително вметнати.
Космос-1437
Космос-1437 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 20 јануари 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 2500 килограми. Космос-1437 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,5 минути, додека аголот на наклонетост на орбиталната рамнина во однос на рамнината на екваторот изнесувала 81,1°. Најголемото растојание од Земјата го достигнал на 655 км, а најмалото на 627.
Ринге
Ринге може да се однесува на следниве места:
Тјери Анри
Рани години
Анри потекнува од Антилеан. Неговиот татко Антоан е од Гваделуп (островот Ла Десираде), неговата мајка Марис е од Мартиник. Тој е роден и одгледан во Лез Улис, предградие на Париз кое и покрај тоа што се смета за опасен кварт овозможи добри фудбалски капацитети. Како седумгодишно момче Анри покажа голем потенцијал, предизвикувајќи го Клод Шезел да го приклучи локалниот клуб Лез Улис. Неговиот татко му вршел притисок да тренира фудбал иако тој не бил заинтересиран за фудбал. Тој се приклучил кон US Palaiseau во 1989, но по една година неговиот татко се скарал со клубот, по што Анри преминал во ES Viry-Chatillon каде што играл две години. Тренерот на US Palaiseau, неговиот иден ментор Жан Мари Панза, се приклучил на истиот клуб следејќи го Анри.
Монако (1992 – 1999) и Јувентус (1999)
Во 1990 Монако го испрати извидувачот Арнолд Каталано да го гледа Анри за време на утакмица. Анри ги постигна сите шест гола, со што неговиот тим победи со 6-0. Каталано му понудил да се приклучи кон Монако без претходен тест натпревар. Каталано побарал од Анри да заврши курс во елитната “Claire Fontaine” академија и покрај колебањето на директорот да го прими Анри поради неговите слаби резултати му беше дозволено да го заврши курсот и се приклучил кон Монако на Арсен Венгер како млад играч. Потоа Анри потпишал формулари со Монако и професионално дебитираше во 1994. Венгер го стави Анри на левото крило затоа што веруваше дека неговиот чекор, природната контрола врз топката и умешноста би биле поефективни против бековите отколку против центрафорите. Во неговата прва сезона со Монако Анри постигна 3 гола во 18 настапи.
Венгер продолжил да ја бара совршената позиција за игра на Анри и насети дека тој би требало да биде распореден како напаѓач меѓутоа не беше сигурен. Под раководство на неговиот менаџер, Анри беше избран за француски млад фудбалер на годината 1996 и во сезоната 1996-1997 неговите цврсти изведби му овозможија на клубот да ја освои првата лига. За време на сезоната 1997-1998 тој имаше важна улога во водството на неговиот клуб до полуфиналето на лигата на шампиони, поставувајќи француски рекорд со постигнување на седум гола во натпреварот. До неговата трета сезона тој го доби неговиот прв натпревар за репрезентацијата и беше дел од победничкиот тим на Светскиот Куп 1998. Тој продолжи да импресионира за време на неговиот престој во Монако и во неговите пет сезони со францускиот клуб, младиот крилен напаѓач постигна 20 голови во лигата во 105 настапи.
Анри го напушти Монако во јануари 1999 една година пред неговиот друагар и соиграч Давид Трезеге, и премина во италијанската А серија, клубот Јувентус, за 10,5 милиони фунти. Тој играше на крилна позиција меѓутоа не беше делотворен против серија А, одбранбена дисциплина во положба некарактеристича за него и постигна само три гола во 16 настапи.
Арсенал (1999 – 2007)
Несигурен во Италија, Анри се премести од Јувентус во август 1999 во Арсенал за 10 милиони фунти, одново обединувајќи се со неговиот поранешен менаџер Арсен Венгер. Арсенал беше тимот кој го направи Анри светски познат фудбалер и покрај тоа што неговиот транфер не помина без контроверзија, Венгер беше убеден дека Анри е вреден за хонорарот. Доведен како замена за фанцускиот форвард Николас Анелка, Анри веднаш беше назначен како напаѓач од страна на Венгер, потег кој дава големи резултати во наредните години. Сепак се појавија сомнежи за неговата способност да се адаптира на брзата англиска игра, откако потфрли во постигнувањето голови во неговите први осум натпревари. По неколку тешки месеци во Англија, Анри призна дека треба одново да научи се за уметноста на напаѓањето. Овие сомнежи беа отстранети кога тој ја заврши неговата прва сезона во Арсенал со импресивен резултат од 26 гола. Асенал заврши како втор во лигата веднаш зад Манчестер Јунајтед и загуби во финалето на УЕФА купот од Турскиот тим Галатасарај. Во кампањата ЕУРО 2000 со нациоаналниот тим Анри беше подготвен да остави впечаток во сезоната 2000-2001. Покрај евидентираниот помал број на голови и асистирања отколку во првата сезона, втората сезона на Анри во арсенал се покажа како важен пробив и тој стана најврвниот стрелец во клубот. Вооружен со еден од најдобрите напаѓачи Арсенал му се приближи на вечниот соперник Манчестер Јунајтед во трката за освојување на титула во лигата. Анри остана разочаран и покрај фактот што му помогна на клубот да освои признанија, и често ја искажуваше неговата желба да го оформи клубот како центар на моќ.
Успехот конечно пристигна во текот на сезоната 2001-2002. Арсенал заврши седум бода над Ливерпул за да го освои првенството и ги порази Челзи со 2-0 во финалето на ФА Купот. Анри стана најдобриот стрелец во лигата и заби 40 гола во сите натпреварувања, со што го доведе Асенал до удвојување и неговото прво сребро со клубот.
Сезоната 2002-2003 се покажа како уште една продуктивна за Анри, постигнувајќи 32 гола во сите натпреварувања и придонесувајќи со 23 асистирања до извонреден резултат на еден напаѓач. Продолжувајќи понатаму Анри го доведе Арсенал до уште еден триумф во ФА Купот, иако Арсенал не успеа да се задржи на прволигашкиот престол. Преку сезоната се натпреваруваше со Руд Ван Нистелрој, играч на Манчестер Јунајтед, борејќи се за титула во Премиер лигата, но Манчестер Јунајтед го оддалечи Анри од титулата постигнувајќи гол. И покрај тоа Анри беше избран за играч на годината на ПФА и од страна на фудбалската асоцијација на новинари исто така за фудбалер на годината. Неговиот растечки статус како еден од најдобрите светски фудбалери беше потврден кога тој излезе како вице-шампион на доделувањето на наградите за светски играч на годината од ФИФА 2003. Со влезот во сезоната 2003-2004 Арсенал беше одлучен да се врати на престолот на Премиер лигата. Анри повторно имаше важна улога во извонредно успешната кампања, заедно со другите како него Денис Бергкамп, Патрик Виера и Робер Пирес. Анри се погрижи Топчиите да станат прв тим и да останат непобедени во текот на целата сезона во домашната лига, тврдејќи дека освојувањето на титулата во Премиер лигата е процес. Освен што беше прогласен за играч на годината од ПФА и од фудбалската новинарска асоцијација, втора година по ред Анри уште еднаш излезе како вице-шампион на доделувањето на наградите на ФИФА 2004 за светски играч на годината. Со 39 постигнати гола во сите натпреварување французинот поведе со голови во лигата и ја освои наградата European Golden Boot. Исто како и во 2002 Анри не беше во можност да ја доведе својата репрезентација до признанија за време на Европското првенство 2004.
Намалениот успех дојде до израз кога Арсенал повторно не успеа да обезбеди враќање назад кон титулата во лигата, кога загуби од Челзи во сезоната 2004/2005, иако Арсенал го освои ФА Купот (финалето кое Анри го пропушти поради повреда). Анри ја одржа својата репутација како еден од европските најсилни напаѓачи во лигата со постигнати 31 гол во сите натпреварувања, тој беше ко-примач (со Диего Форлан), на наградата European Golden Boot и моментално тој е единствениот играч кој официјално ја освои наградата двапати по ред. Али Мек Коист исто така ја освои оваа награда двапати по ред, но и двете се сметаа за неофицијални. Неочекуваното заминување на сонародникот Виеира во средината на 2005 му овозможи на Анри да стане капитен на клубот, улога за која многумина сметаа дека не одговара за него, капитенството е посвојствено за играчите од одбрана или од среден ред, кои имаа подобра позиција на теренот за полесно да ја прочитаат играта.
Сезоната 2005-2006 се покажа како сезона на извонредни лични достигнувања за Анри. На 17 октомври 2005 Анри стана најдобриот стрелец на сите времиња во клубот. Со двата гола против Спарта Прага во лигата на шампиони Анри го собори рекордот на Јан Рајт од 185 гола. На 1 февруари 2006 тој постигна гол против Вест Хем доведувајќи го резултатот на голови во лигата до 151, соборувајќи го рекордот на голови на легендата на Арсенал Клиф Бастин. Анри го постигна својот 100ти гол во лигата на Хајбери, добар подвиг во историјата на клубот и извонредно постигнување во Премиер лигата. Анри ја заврши сезоната како најдобар стрелец во лигата и беше избран за фудбалер на годината од страна на фудбалска новинарска асоцијација.
Сепак, Арсенал не успеа да освои титула повторно, но надежите за трофеи беа обновени кога Арсенал стигна до финалето на Лигата на шампиони во 2006. Арсенал на крајот загуби со 2-1 од Барселона и неможноста на Арсенал за победа во Премиер лигата за две последователни сезони во комбинација со неискуството на нивниот тим предизвика многу шпекулации дека Анри ќе го смени клубот. Меѓутоа тој ја искажа својата љубов кон клубот и го прифати четиригодишниот договор, велејќи дека ќе остане во Арсенал до крајот на неговата кариера. Заменик претседателот на Арсенал Дејвид Дејн подоцна тврдеше дека клубот одбил две понуди од 50 милиони евра од шпански клубови за Анри пред потпишувањето на новиот договор. Доколку трансферот би бил материјализиран тоа би го надминало тогашниот светски рекорд од 47 милион евра платени за Зинедин Зидан.
Сезоната 2006-2007 беше сезона на повреди за Анри, иако тој постигна 10 гола во 17 натпревари на домашен терен за Арсенал, сезоната на Анри беше скратена во февруари кој пропушти игри поради повреда на тетивата, стапалото и проблеми со грбот. Се сметаше дека е во доволно добра кондиција за да дојде на крајот како замена против ПСВ во натпреварот во лигата на шамиони, но неговото брзо враќање на теренот резултираше со повреда на ногата. По извршените анализи следниот ден откри дека ќе треба најмалку три месеци да ја лекува слабината и стомачните повреди пропуштајќи го остатокот од сезоната 2006-2007. Венгер ги препиша повредите на Анри на долготрајната кампања 2005-2006 и повтори дека Анри е подготвен за да остане со Топчиите, за да ја обнови сезоната 2006-2007.
Барселона (2007-2010)
На 25 јуни 2007, во неочекуван тек на настаните беше префрлен во Барселона за 24 милиони евра. Тој потпиша четиригодишен договор за пријавени 6,8 милиони евра по сезона. Се покажало дека договорот вклучува клаузула од 125 милиони евра. Анри ги наведе заминувањето на Дејн и неизвесноста околу иднината на Венгер како причини за заминувањето од Арсенал и изјави “Јас секогаш велев дека ако некогаш го напуштам Арсенал тоа ќе биде за да играм за Барселона”. И покрај заминувањето на нивниот капитен Арсенал имаше импресивен почеток за кампањата 2007-2008 и призна дека неговото присуство во тимот би било повеќе пречка отколку помош. Тој изјави “Поради моето искуство и фактот дека бев капитен, моите соиграчи ми ја додаваа топката и кога не бев во добра позиција. Па во таа смисла беше добро за тимот што јас продолжив напред”. Анри го напушти Арсенал како најдобриот водечки стрелец на клубот во лигата со постигнати 174 гола и водечки гол-стрелец на сите времиња во Европа со постигнати 42 гола. Во Јули 2008 година обожавателите на Арсенал гласаа за него како најдобар играч на Арсенал на изборот на 50те најдобри играчи на Топчиите.
Во Барселона Анри го доби бројот 14 истиот што тој го носеше во Арсенал. Тој го постигна својот прв гол за новиот клуб на 19 септември 2007 година за 3-0 во групната фаза против Лион во Лигата на шампиони и го запиша својот прв хет-трик за Барса во мечот во лигата против Леванте 10 дена подоцна. Но Анри, со неговата позиција на крило во текот на целата сезона не успеа да го  повтори упехот во постигнување на голови како во Арсенал. Тој изрази незадоволство од потегот на Барселона во почетната година ширејќи шпекулации за враќање во Премиер лигата. Во интервју со Гарт Крукс на ББС фудбал фокус Анри изјави дека му недостасува животот дома дури и англиското новинарство. Меѓутоа Анри ја заврши својата деби сезона како најдобар стрелец во клубот со 19 гола и 9 асистенции втор позади 10-те на Лионел Меси.
Анри продолжи да го надминува овој резултат во повеќе интегрираната 2008-2009 кампања, освојувајќи го првиот трофеј во неговата кариера со Барселона 13 мај 2009 кога Барса го победи Атлетик Билбао во финалето Копа дел Реј. Барселона ја освои лигата и Лигата на шампиони веднаш потоа, завршувајќи тројно за Французинот кој во комбинација со Лионел Меси и Самуел Ето успејаа да постигнат 100 голови меѓу нив таа сезона. Триото беше едно од најплодните во историјата на шпанската лига, постигнувајќи 72 гола и надминување на 66те гола на Ференц Пускас, Афредо Ди Стефано и Луис Де Сол во Реал Мадрид во сезоната 1960-1961. Подоцна во 2009 година Анри и помогна на Барселона да освои шестократна титула кој се состои од гореспоменатиот трократен, шпанскиот суперкуп, УЕФА и ФИФА. Следната сезона појавата на Педро Родригес значеше дека Анри ќе започне само 15 натпревари во лигата. Пред да заврши сезоната на Ла лигата со уште една преостаната година од договорот на Анри со клубот, претседателот на клубот Жоан Ла Порта изјави на 5 мај 2010 година дека Анри може да замине од клубот ако тоа го сака. Откако Анри се врати од светскиот куп, Барселона потврди дека тие се договориле за продажба на Анри на неименуван клуб, уште да се договорат за условите со новиот клуб со играчот.
Њујорк Ред Булс (2010 - денес)
Во Јули 2010 година Анри потпиша повеќегодишен договор со северноамериканската лига за Њујорк Ред Булс, како нивен втор назначен играч. Го направи своето деби во американската лига на 31 јули со 2-2 нерешено против Хјустон, асистирајќи на двата гола на Хуан Пабло Ангел. Неговиот прв гол во МЛС го постигна на 28 август со победа 2-0 на Сан Хозе. Анри беше казнет со 2.000 долари од страна МЛС откако беше прогласен за виновен за несовесна игра повредувајќи го Кевин Хартман при прославувањето на голот што го постигнал за време на мечот против ФК Далас на 16 септември 2010.
Интернационална кариера
Анри имаше успешна кариера во француската репрезентација. Неговата интернационална кариера започна во јуни 2007, кога неговата одлична форма во Монако беше наградена со повик во репрезентацијата на франција каде што играше во светското првенство 1997 ФИФА заедно со идните соиграчи Вилијам Галас и Давид Трезеге. За четири месеци, францускиот главен тренер Аме Џекет го покани Анри во тимот на сениорите. Дваесет годишното момче го направи своето прво интернационално деби во тимот на сениорите на 11 октомври 1997 со победа 2-1 против Јужна Африка. Џекет беше многу импресиониран од Анри па затоа го ангажира да игра во Светскиот куп 1998. Иако Анри на интернационално ниво не беше познат по своите особини, тој го заврши турнирот како најдобриот француски стрелец со постигнати три гола. Во финалето тој беше распореден како замена, каде што Франција го победи Бразил со 3-0, но исклучувањето од игра на Марсел Десаи со доведе Анри на терен. Во 1998 тој беше наречен Витез на “Legion d’honneur”, француското највисоко одликување.
Анри беше член на тимот на европското првенство 2000, повторно постигнувајќи три гола на турнирот, вклучувајќи го израмнувачкиот гол против Португалија во полуфиналето и завршувајќи како најдобар стрлец во земјата. Франција подоцна победи во продолжението постигнувајќи бод со пенал од страна на Зинедин Зидан. Франција ја победи Италија во финалето на продолженијата, со што Анри го освои својот втор интернационален медал. За време на натпревавувањето Анри беше изгласан за играч на мечот во три натпревари, вклучувајќи го и финалето против Италија.
Светскиот куп ФИФА 2002 предвиде рано заминување за Анри и Франција, со што тие беа елиминирани од групната фаза откако не успејаа да постигнат ниту еден гол во сите три натпревари. Франција го загуби својот прв меч во групната игра и Анри доби црвен картон за предизвикување на опасно лизгање во нивниот следен меч против Уругвај. Во таа игра Франција играше нерешено 0-0, но Анри беше принуден да го пропушти финалето поради суспензија. Франција изгуби 2-0 од Данска.
Анри се врати во форма за неговата држава на купот на конфедерациите во 2003. Покрај тоа што играше без тимскиот лојален приврзаник Зидан и Патрик Виеира, Франција победи, по заслуга за извонредната игра на Анри, за која беше прогласен за играч на мечот од страна на ФИФА во три од петте меча на Франција. Во финалето тој го постигна златниот гол во продожението освојувајќи ја титулата за домашните со победа 1-0 против Камерун. Анри беше награден со “Golden Ball” за извонреден играч и со “Golden Shoe” за најдобар стрелец со постигнати четири гола, од страна на Адидас.
На европското првенство Анри играше во сите натпревари на Франција и постигна два гола. Франција ја победи Англија во групната фаза но изгуби од евентуалниот победник Грција 1-0 во четврт финалето. За време на Светскиот куп ФИФА 2006 Анри остана како еден од автоматските стартери во тимот. Тој играше како сам напаѓач, но и покрај индиферентниот старт на натпеварот тој стана еден од најврвните играчи на Светскиот Куп.. Тој постигна три гола, вклучувајќи го и победничкиот гол изведениот пенал на Зидан против шампионот што ја брани титулата – Бразил. Сепак, Франција подоцна изгуби од Италија на пенали (5-3) во финалето.Анри не беше дел од изведувањето на пеналите бидејќи беше заменет во пролжението поради грч во ногата. Анри беше еден од десетте номинирани за наградата “Golden Ball for player of the tournament”, награда која беше доделена на неговиот соиграч Зидан кој беше избран за најдобар стартер напаѓач од страна на “FIFPro World team”.
На 13 октомври Анри го постигна својот 41ви гол против “Faroe Islands”.Четири дена подоцна на стадионот “Stade de la Beaujoire” тој постигна удвоен резултат против Литванија, поставувајќи нов рекорд како Француски најдобар стрелец. На 3 јуни 2008, Анри по 100ти пат настапи за репрезентацијата во мечот против Колумбија со што стана осмиот Француски играч кој го достигна тој важен момент. Анри го пропушти отворањето на Францускатa “Еuro 2008” краткотрајна кампања, кога тие беа елиминирани во групната фаза откако беа групирани заедно со Италија, Холандија и Романија. Анри го постигна единствениот гол на Франција во натпреварот кој заврши 4-1 за Холандија. Францускиот тим се бореше за време на Светскиот Куп 2010 квалификациите и заврши втор во групата веднаш зад Србија.
Стил на игра
Иако Анри играше главно како напаѓач за време на неговата младост, во Монако и Јувентус тој заземаше крилна позиција. Кога Анри се приклучи кон Арсенал во 1999, Венгер веднаш ја смени неговата позиција во напаѓач, често ставајќи го во пар со ветеранот Денис Беркамп. За време на сезоната 2004-05 Венгер ја смени формата на Арсенал во 4-5-1. Оваа промена го натера Анри повторно да се прилагоди кон тимот на Арсенал, и тој изигра многу натпревари како сам напаѓач. Анри остана најголемата закана од Арсенал, кој на многу настани постигна спектакуларни голови. Венгер еднаш за неговиот Француски играч рече :  Тјери Анри може да ја земе топката од среде парк и да постигне гол, којшто никој друг во светот не може да го постигне. Една од причините за извонредната игра за Анри е неговта способност за смирено постигнување на голови во позиција еден на еден. Сето ова комбинирано со неговиот извонреден чекор, значи дека тој може да продре преку одбраната за да постигне гол. Анри повремено знае да се измести на крилна позиција, со што придонесува со помош во асистенциите. Помеѓу 2002-03 и 2004-05 напаѓачот изведе скоро 50 асистирања севкупно и сето ова беше препишано на неговата несебична игра и креативност. Анри исто така ќе направеше офсајд за да ја залаже одбраната да потрча кон голот и да ги намами во стапица иако тој никогаше не овозможи поинаков погодок од воздух. Со неговата разновидност и способност да игра на две позиции како напаѓач и крилна Французинот не е прототипичен закоравен напаѓач, но тој постојано се појавува како еден од Европските најпродуктивни напаѓачи. Анри секогаш беше прв избор на Арсенал за изведување на пенали и слободни удари, често постигајќи голови од тие позиции.
Награди и признанија
Анри освои многу пофалби и награди во неговата фудбалска кариера. Тој беше избран за портпарол на доделувањето на наградите 2003 и 2004 ФИФА Светски Играч на Годината. Во тие две сезони тој исто така освои титула на ПФА играч на годината. Анри е единствениот играч кој ја освои “Football Writer Association Footballer of the year” трипати (2003,2004,2006) и Француски играч на годината на 4 настани. Анри беше избран во гласањето за “Premier League Overseas Team of the Decade in 10 Seasons Awards” во 2003, и во 2004 од страна на фудбалската легенда Пеле беше прогласен за еден од 125те најдобри фудбалери. Што се однесува до наградите за постигнати голови тој ја освои “European Golden Boot” во 2004 и 2005 (дејеќи ја со играчот на Виљареал, Диего Форлан во 2005) и е единственот играч кој ја задржа наградата. Анри исто така беше најдобриот постигнувач на голови во Премиер Лигата за четири евидентирани сезони (2002, 2004, 2005, 2006). Во 2006 тој стана првиот играч кој постигна повеќе од 20 голови во лигата за пет последователни сезони ( од 2002 до 2006). Моментално Анри е трет на листата за најдобри стрелци во Премиер Лигата на сите времиња, веднаш зад Алан Ширер и Енди Кол. Со неговите успешно реализирани цели Францускиот најдобар стрелец на сите времиња доби голема почит од многу тренери, фудбалери и експерти кои го сметаа како еден од најдобрите фудбалери на светот. Во Ноември 2007 тој беше рангиран како 33ти на “Association of Football Statisticians” за најдобрите фудбалери на сите времиња. Обожавателите на Арсенал го почестија нивниот поранешен играч во 2008, изјавувајки дека Анри е најдобриот играч на Арсенал. Анри излезе како најомилениот играч на Премиер Лигата на сите времиња за 32 000 луѓе анкетирани на “Barclays 2008 Global Fan Report”.
Монако
лига 1; 1 1996-97 Француски Супер Куп: 1 1997
Арсенал
ФА Премиер Лига: 2 2001-02, 2003-04; ФА Куп: 3 2002, 2003, 2005
Барселона
Ла Лига: 2 2008-09, 2009-10; Копа Дел Реј:1 2008-2009; Супер Куп на Шпанија : 1 2009; УЕФА Лига на Шампиони : 1 2008-2009; УЕФА Супер Куп : 1 2009; ФИФА Светски Куп : 1 2009
Личен и семеен живот
Анри се венча со Англискиот модел Никол Мери, со родено име Клер, на 5ти Јули 2007. Церемонијата беше одржана во “Highclere Castle”, и на 27 мај, парот го прослави раѓањето на нивната прва ќерка Теа. Откако се роди неговата ќерка, Анри својот прв гол и го посвети нејзе, покажувајќи ја буквата “Т” со прстите откако постигна гол на мечот против "New Castle United". За време на неговиот престој во Арсенал тој исто така купи куќа во “Hampstead”, Северен Лондон. Сепак, набрзо по неговиот транфер во Барселона беше објавено дека Анри и неговата сопруга се разведуваат. Нивната разделба дојде до крај во декември 2008 кога Анри со разводен договор и плати на Мери износ од 10 милиони фунти ,приближен на нејзините барања. Анри сега е во врска со Босанскиот модел Андреа Рајачич. Како обожавател на "National Basketball Association" (НБА) — често во друштво на Тони Паркер на уткамици кога не игра фудбал.Во интервју Анри изјави дека обожава кошарка, затоа што е многу слична на фудбалот.Редовно посетувајќи ги натпреварите на НБА тој во 2007 замина да го гледа својот другар Паркер и "San Antonio Spurs" на финалето на НБА 2007.Во 2007 тој замина за Филаделфија за да и овозможи на Француската телевизија директен пренос на финалето, но исто и за да го гледа Ален Ајверсон кој за него беше еден од најомилените играчи.
УНИЦЕФ
Анри е член на Уницеф ФИФА тимот, каде што заедно со други професионални фудбалери се појави на многу телевизиски емисии гледани од стотици илјади навивачи во светот за време на Светските Купови во 2002 и 2006 година. На овие емисии играчите го промовираа фудбалот како игра која мора да биде играна во името на децата.
Кампањата "Stand Up Speak Up"
Затоа што Анри бил изложен на расизам во минатото, тој е активен претставник против расизам во фудбалот. Најзначајниот инцидент на расизам против Анри се случи за време на тренирачката сезона со Шпанската репрезентација во 2004 кога тимот на една шпанска телевизија го фати тренерот Луис Арагонес како го именува Анри со погрдните зборови “black shit”. Инцидентот предизвика врева во Британските медиуми, и имаше упатени повици за тој да биде отпуштен. Анри и Најк ја отпочнаа кампањата "Stand Up Speak Up" против расизмот во фудбалот како резултат на тој инцидент. Подоцна во 2007 "Time" го окарактеризира Анри на нивната листа како еден од 100те херои.
Други работи
Заедно со 45 други фудбалери, Анри зеде учество во кампањата на ФИФА Live for Love United во 2002. Анри исто такаја поддржува Cystic Fibrosis foundation и Cystic Fibrosis Trust.
Рекламирање
Во 2006 Анри беше оценет како деветтиот најмногу застапен фудбалер во маркетиншки кампањи, како и деветтиот најбогат играч во Премиер Лигата со 21 милион фунти.
Рено
Анри зеде учество во рекламната кампања на Рено Клио во која тој го популаризираше треминот va-va voom кој има значење “живот” или “ страст”. Неговиот романтичен интерес за рекламите беше неговата тогашна девојка, подоцна негова сопруга (сега се раведени) Клер Мери. Va-va-voom терминот подоцна беше додаден во Коцизниот оксфордски речник на англискиот јазик.
Најк
Во 2004 Анри потпиша договор со гигантот за спортска облека Најк. Анри ја покажува својата духовитост за фудбалот против фудбалски ѕвезди како што се Клод Макелеле, Едгар Давидс, и Фреди Јунгберг на локации како што се спалната соба и трпезаријата. Идејата за рекламата беше делумно на Анри, кој вели дека околу него секогаш има фудбал па дури и дома. Анри исто така учествуваше во рекламата на Најк Secret Tournament заедно со 24 фудбалски ѕвезди вклучувајќи ги Јумберг и Франческо Тоти. Во тандем со Светскиот Куп 2006 Анри исто така се појави во кампањата на Најк Joga Bonito, Portuguese за “убава игра”.
Рибок
Дововорот на Анри со Најк истече по завршувањето на Светскиот Куп 2006 и тогаш тој потпиша договор со Рибок за да се појави во нивната кампања “I Am What I Am”.Како дел од Reebok Entertainment’s “Framed” series, Анри беше ѕвездата на получасовната епизода која даде детален опис за правењето на реклама за Анри режирана од страна на шпанската глумица Паз Вега.
Жилет
Во февруари 2007, Анри беше избран како еден од тројцата амбасадори на Champions Program на Жилет, која сака да ги претстави трите “ најпознати и респектирани успешни атлети кои се натпреваруваат” и исто така го прикажува Роџер Федерер и Тајгер Вудс во серија на телевизиски реклами. Заради распознавање Дере Џетер се појавува на местото на Анри во рекламите кои се емитуваат во Северна Америка. Како реакција на расправијата во ракометот помеѓу Франција и Ирска 2010 во квалификациите на Светскиот Куп, Жилет се соочи со бојкот и обвинувања, но подоцна дадоа изјава враќајки го Анри.
Пепси
Анри беше дел од кампањата на Пепси “Dare for More” во 2005 заедно со неговите колеги Дејвид Бекам и Роналдињо. Во 2005 Анри се појави во Pepsi Universe Advertisment заедно со Јунберг,Бекам, Фабрегас, Стивен Жерард и Лионел Меси.
Златко Николовски
Златко Павлов Николовски ( во —  во ) — македонски партизан, борец за слобода на Македонија и учесник во НОВ.
Животопис
Основно четиригодишно училиште завршил во родното место ѝ уште како дете станал овчар, момок и аргат кај поимотните селани за да придонесе за прехрана на неговото сиромашно семејство. За време на окупацијата бил мобилизиран и служел во бугарската фашистичка војска. Во целост ја согледал асимилаторската политика на бугарската окупаторска власт спрема Македонија и македонскиот народ. Во почетокот на август 1944 година дошол на отсуство и веќе не се вратил во единицата, по што живеел илегално во околината на селото. На 8 септември 1944 година пристапил во Месната команда во Кратово, а подоцна и во редовите на Седумнаесеттатa македонска ударна бригада. Во составот на бригадата учествувал во многу борби сè до Прешево, низ постојани борби со балистите стигнал до Гнилане, каде бил тешко ранет. Од таму бил пренесен во болницата во Ниш, каде на 30 декември 1944 година подлегнал на раните.
Татјана Карпова
Татјана Михаиловна Карпова е родена на 17 јануари 1916 година, а починала на 26 февруари 2018 година. Таа била руска театарска и филмска глумица.
Ринге (Германија)
Ринге (Ringe) — општина во округот Грофовија Бентхајм, во сојузната покраина Долна Саксонија, Германија.
Гликоген синтаза
Гликоген синтаза е ензим кој е вклучен во претворањето на глукозата во гликоген. Ги користи кратките полимери на глукозата и ги претвора во долги полимери на гликоген.
Ринге (Германија)
Местоположба
Ринге се наоѓа северозападно од Нордхорн на границата со Холандија. Реката Фехте тече низ местото.